

**מד"ר מב"ל**

**הנדון: מכרז לתרגום סימולטני**

בשנה האחרונה התקיים הליך של מכרז לשירותי תרגום סימולטני הניתנים למב"ל, המכרז בוצע ע"י משהב"ט בהתאם לקריטריונים שהוצבו ע"י המב"ל לאור הניסיון שהצטבר במהלך השנים. בשעה טובה נבחרה חברה חדשה אשר תספק את שירות התרגום הסימולטני למב"ל. החברה שנבחרה: אול טקסט (AllText), בהנהלת אבי נינו עובדת במשך שנים רבות עם משרדי הממשלה השונים ובהם: משרד החוץ, משרד ראש הממשלה, משרד המשפטים, לשכת נשיא המדינה ועוד. ע"פ המסמכים שהציגו, לחברה הזוכה יש ניסיון רב שנים בתרגום סימולטני לבכירים, בעיקר בביקורים רמי דרג המתקיימים בישראל. בנוסף, מתמחה החברה בתרגום מסמכים, מצגות סרטונים ועוד.

נפגשתי עם מנכ"ל החברה ועם המתורגמנית הראשית לשיחת היכרות, התרשמתי שמדובר באנשים רציניים הרוצים להשקיע ולהצליח בעבודתם במב"ל. קבענו לקיים פגישה נוספת בראשות מד"ר מב"ל ביום ראשון ה-5 בפברואר להיכרות מעמיקה יותר בטרם יתחילו לעבוד במכללה.

החלפת בעלי תפקידים לעולם איננה קלה, חברת "הקול ועכשיו" עבדה עם המב"ל במשך כעשר שנים ועשתה זאת בהצלחה רבה. הניסיון והידע שרכשו הם יקרים מפז ואין ספק כי המתרגמים החדשים יצטרכו להשקיע מאמצים רבים על מנת לרכוש ניסיון זה. יחד עם זאת, אנו פועלים על פי המתחייב בחוק ובנהלי משרד הביטחון ונעשה ככל שביכולתנו בכדי שהחברה החדשה אשר זכתה במכרז תצליח, הצלחתם היא הצלחתנו. בשיחה שקיימתי עם מנכ"ל החברה הוא עדכן אותי כי הציע לכלל המתרגמים בחברה הנוכחית להיקלט כעובדים בחברת אול טקסט ולהמשיך לעבוד במב"ל. כולי תקוה שחלקם יעשו כן.

לעדכונך.

בברכה,

**מתן אור,** רס"ן

רמ"ד קש"ח מכללות